Obavijest o testiranju kandidata prijavljenih na javni natječaj u državnu službu na neodređeno vrijeme na radno mjesto državnoodvjetnički savjetnik - 1 izvršitelj/ice u Županijsko državnom odvjetništvu u Zadru (26. lipnja 2024.)

REPUBLIKA HRVATSKA

ŽUPANIJSKO DRŽAVNO ODVJETNIŠTVO U ZADRU

             Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/2018, 89/2019 i 155/2023; u daljnjem tekstu: Uredba) te sukladno javnom natječaju objavljenom u Narodnim novinama 65/2024, na web stranicama Hrvatskog zavoda za zapošljavanje, web stranicama Ministarstva pravosuđa, uprave i digitalne transformacije Republike Hrvatske i Državnog odvjetništva Republike Hrvatske od 31. svibnja 2024. za prijam u državnu službu na neodređeno vrijeme u Županijsko državno odvjetništvo u Zadru, na radno mjesto državnoodvjetnički savjetnik – 1 izvršitelj dana 26. lipnja 2024. oglašava se sljedeća

OBAVIJEST

I. Testiranje kandidata za radno mjesto državnoodvjetnički savjetnik - 1 izvršitelj u Županijsko državnom odvjetništvu u Zadru, održat će se

**dana 05. srpnja 2024. s početkom u 09,00 sati**

**u prostorijama Županijskog državnog odvjetništva u Zadru, Plemića Borelli 9/II, Zadar, soba broj 221**

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom. Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristiti se zakonima, drugom literaturom i bilješkama te koristiti mobitel ili druga komunikacijska sredstva. Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (u daljnjem tekstu: Komisija) neće priznati niti ocijeniti.

IV. Nakon provedbe pisanog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe. Raspored održavanja razgovora s Komisijom bit će utvrđen po završetku pisanog i praktičnog dijela testiranja, o čemu će kandidati biti obaviješteni. Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto državnoodvjetnički savjetnik - 1 izvršitelj, te pravni izvori za pripremu kandidata za testiranje objavljeni su na web-stranici Državnog odvjetništva Republike Hrvatske [www.dorh.hr](http://www.dorh.hr).

 KOMISIJA ZA PROVEDBU OGLASA